નવી દિલ્હી, 1 જૂનઃ વડાપ્રધાન નરેન્દ્ર મોદીને માઇક્રો બ્લોગિંગ સાઇટ ટ્વીટર અને સોશિયલ નેટવર્કિંગ ફેસબુક પર તેમનું અધિકૃત એકાઉન્ટ પીએમઓના નામથી હાંસલ થઇ ગયું છે, પરંતુ તેમ છતાં તેઓ પોતાના વ્યક્તિગત એકાઉન્ટ પર પણ અપડેટ રહે છે. મોદીએ તાજેતરમાં પોતાની કેબિનેટમાં સામેલ તમામ મંત્રીઓને સલાહ આપી છેકે તે પોતાની એક્ટિવિટી સોશિયલ નેટવર્કિંગ પર વધારે જેથી જનતા વચ્ચે વધુંમાં વધું પહોંચી શકાય. મોદી ઉપરાંત અમેરિકાના રાષ્ટ્રપતિ બરાક ઓબામા, યુકેના વડાપ્રધાન ડેવિડ કેમરોન, ઓસ્ટ્રેલિયાના વડાપ્રધાન ટોની એબોટ, યુરોપિયન યુનિયનના પ્રેસિડેન્ટ, જાપાનના વડાપ્રધાન સાથે જ વિશ્વના અનેક નેતાઓ ટ્વીટર પર છે.